**NOTAT**

|  |  |  |  |  |  |
| --- | --- | --- | --- | --- | --- |
| **Til:** | Fakultetsstyret | | | | |
| **Fra:** | Fakultetsdirektøren | | | | |
| **Kopi:** | Vararepresentantene, instituttene, fak.adm.ledelse | | | | |
| **Gjelder:** | **VALGKOMITE VED DEKANVALGET – DET ODONTOLOGISKE FAKULTET** | | | | |
| **Møte:** | **23.04.2024** | | | | |
| **Saksbehandler:** | leifej | | | | |
| **Dato:** 02.04.2024 | | **Signatur:** |  | **Saksnummer:** 2020/2892 |  |
| **Forslag til vedtak** Fakultetsstyret innstiller til følgende valgkomite for dekanvalget ved Det odontologiske fakultet:  Jostein Grytten, professor, IKO (leder av komiteen)  Trude Marie Haug, professor, IOB  Bente Teigmo, oversykepleier, IKO  Sara Honarmandi, student | | | | | |

**Bakgrunn**

I møte 12. september 2023(sak 20/2023) vedtok fakultetsstyret å oppnevne følgende valgstyre for alle valg ved Det odontologiske fakultet, for en periode på inntil 2 år:

Simen Kopperud, førsteamanuensis, IKO

Pernille Karlsen, kontorsjef, IOB

Adam Austin Rogers, stipendiat, IOB

Son Lam Pham, student

Valgstyret har som oppgave å sørge for at valgene blir gjennomført i henhold til reglementet. Valgstyret treffer alle avgjørelser som ikke er tillagt annet organ i forbindelse med valgene.

Nå anmodes det om at fakultetsstyret innstiller en valgkomite til valget av dekan for perioden 01.01.25-21.12.28. Valgkomiteen sørger for at stillingsbeskrivelse er kjent for både velgere og potensielle kandidater, og at kandidatene presenteres på en måte som gir velgerne et godt grunnlag for å vurdere deres kvalifikasjoner for rollen. Komiteen skal selv aktivt søke etter egnede kandidater. Hvert medlem av komiteen har selvstendig forslagsrett.

Valgkomiteen skal bestå av en student, en teknisk-administrativ tilsatt og to vitenskapelig ansatte fra fakultetet. Universitetsstyrets ansettelsesutvalg godkjenner valgkomiteen etter forslag fra fakultetsstyret.

Forslag til valgkomite er forelagt valgstyret, som har gitt sin tilslutning. De tillitsvalgte ble informert om saken i møtet 19.04.2024.